المصريه للاتصالات

المصريه للاتصالات او WE هيا شركه مساهمه مصريه متخصصه فى مجال الاتصالات و تكنولوجيا المعلومات و اول مشغل متكامل للاتصالات فى مصر, على مدار اكتر من 160 سنه شافت المصريه للاتصالات تطورات هايله, اتاسست الشركة سنة 1854 مع انشاء اول خط تلغراف فى مصر.

 المصرية للاتصالات 

المصرية للاتصالات هيا شركه مصريه بتقدم خدمات التليفون الارضى. اتعملت فى سنة 1854 م و كان اسمها زمان " الهيئة القومية للاتصالات السلكية واللاسلكية". عدد المشتركين فى الشركة دلوقتى 11 مليون و دة مخليها اكبر شركة تليفون ارضى فى الشرق الاوسط. سنة 2001 الشركة عملت شركة تى اى داتا المخصصة لتزويد خدمة الانترنت.

 التطور 

خلال السنين اتطورت الشركة من خدمة العملا فى كل مصر و وفرت اكبر مركز لخدمة العملاء فالشرق الاوسط على مدار الـ24 ساعه و طورت مركز الاعطال.

 مشروعات على المستوى الاقليمى 

من اهم المشروعات الاقليمية اللى بنتها المصريه للاتصالات و الى بيعتبر اكبر المشاريع المستقلة مشروع: TE North الى بيستفيد من موقع مصر الجغرافي, المشروع ده بيمتد لاكتر من 3000 كم و بقى من اكبر الكابلات البحرية فى العالم حسب الكثافه و من الممكن ان الشركه تستغل الطلب على خطوط الـIP فى اسيا و الهند و ربطها بالمنطقه الغربيه للكره الارضيه و بيساهم فتقليل تكلفة السعه التردديه الى بتحملها المصريه للاتصالات و الشركات التابعه ليها, وقعت الشركه عقد بيع 25% من السعه الكليه للمشروع و حققت تقدم ملحوظ فى اختيار شركائها من كبرى الشركات العالميه زى: Alcatel - Lucent للاستفاده من خبراتهم فالمجال ده و مش الشركات دى بس كمان الشركات زى:
 Centra شركة لانتاج الحاسبات الاليه
 Xceed مركز خدمة عملاء بيقدم خدماته للشركات العالميه
 MERC شركه متخصصه فى تاسيس و ادارة شبكات الويرلس

 شوف كمان 
 تى داتا
 لينكات برانيه 
السايت الرسمى بتاع المصريه للاتصالات

 مصادر 

تصنيف:هيئه حكوميه مصريه
تصنيف:شركات مصريه
تصنيف:اتصالات
تصنيف:شركات التيليفون المحمول المصرية